
LIETUVOS KARIUOMENĖS SAUSUMOS TRANSPORTO PRIEMONIŲ SISU REMONTO PASLAUGŲ ĮSIGIJIMO   

TECHNINĖ SPECIFIKACIJA

I. BENDROJI DALIS

1.1. Lietuvos kariuomenė (toliau – Pirkėjas) iš autoremonto įmonių (toliau – Tiekėjas) numato įsigyti sunkvežimių SISU (toliau – TP) remonto paslaugas priedas.

1.2. Numatomos įsigyti paslaugos teikiamos Lietuvos kariuomenės struktūriniams padaliniams (toliau – Gavėjas ), kuriuos atstovauja Gynybos resursų agentūra prie Krašto apsaugos ministerijos (toliau – Atstovas).

II. REIKALAVIMAI TEIKIAMOMS PASLAUGOMS

2.1. TP remontas turi būti atliekamas laikantis tinkamos ir techniniu požiūriu priimtinos remonto technologijos ir atitikti jų gamybos metu galiojusius techninius gamyklos gamintojos reikalavimus, jeigu teisės aktai nenustato naujų ar papildomų reikalavimų. Tiekėjas privalo turėti informacijos, reikalingos techniškai remontuoti pateiktos markės transporto priemones.

2.2. Variklio, transmisijos, stabdžių ir kitoms hidraulinėms sistemoms bei mazgams turi būti naudojamos alyvos, tepalai ir spec. skysčiai, numatyti kiekvienos TP gamintojo eksploatacijos instrukcijoje.

2.3. Svarbūs TP eismo saugumo atžvilgiu elementai – stabdžių sistemos, vairavimo sistemos, pakabos, sukabintuvų ir grąžulų apkrovas laikančios detalės neturi būti remontuojamos mechaninio tiesinimo, suvirinimo ar kitais būdais, kad nepažeistų metalo struktūros, elementų atsparumo, standumo, tvirtinimo ir kitas gamintojo numatytas savybes. 

2.4. TP privalo būti dažomos TP registracijos liudijime nurodyta spalva (RAL 8027, RAL 9021, RAL 6031), išskyrus tas, kurių registracijos liudijime nurodyta kita.
 


2.5. Tiekėjas privalo atlikti TP diagnostiką ir remontą bei naudoti naujas TP atsargines dalis. 


2.6. Tiekėjas, atlikdamas remonto darbus TP privalo naudoti tik naujas atsargines dalis. 


2.7. Tiekėjas, atlikdamas TP remonto darbus, privalo naudoti tik naujas originalias arba naujas lygiavertes dalis. Atsargines dalis, skirtas ne to modelio TP, Tiekėjas gali montuoti tik gavęs išankstinį Gavėjo sutikimą raštu, bet reikia atsižvelgti į tai, kad ta dalis neigiamai neįtakotų stabdžių sistemai, pakabai bei valdymo įrenginiams.

2.8. Ir prieš remontą, ir po remonto TP turi atitikti gamintojo nustatytą komplektaciją.
2.9. Tiekėjas naudoja savo personalą, detales ir medžiagas. 
2.10. Tiekėjas užtikrina ir atsako už Pirkėjo TP saugumą atliekant numatytas paslaugas. Tiekėjas už Pirkėjo TP praradimą arba sugadinimą atsako jų rinkos verte.
2.11. Tiekėjas, gavęs iš Gavėjo TP  priėmimo-perdavimo aktą, kuris kartu yra ir remonto užsakymas, per 5 darbo dienas, dalyvaujant Gavėjui, turi atlikti jos diagnostiką, sudaryti išankstinę remonto paslaugų išklotinę-sąmatą ir nustatyti remonto baigimo datą. Tiekėjas gali pradėti TP remontą tik tada, kai suderina išankstinę remonto paslaugų išklotinę-sąmatą su Gavėju ir Atstovu. 
2.12. Tiekėjas privalo remontuoti automobilį ne ilgiau kaip 30 (trisdešimt) kalendorinių dienų nuo Pirkėjo užsakymo patvirtinimo dienos, t. y., kai Tiekėjas gauna Atstovo pasirašytą pirminę remonto paslaugų išklotinę – sąmatą. Jeigu yra atsarginių detalių gamintojo ar autorizuoto distributoriaus raštiškai pateiktos pagrįstos priežastys dėl atsarginių detalių pristatymo (reikalingas galutinis vartotojo sertifikatas, eksporto licencija ar kt.), atskirais atvejais remonto terminas gali būti ilgesnis, bet ne daugiau kaip 180 (šimtas aštuoniasdešimt) kalendorinių dienų. 
2.13. Tiekėjas, baigęs remontuoti TP, išrašo remonto paslaugų ir visų pakeistų atsarginių dalių išklotinę- sąmatą. 
2.14. Tiekėjas, atlikęs remonto paslaugas, perduoda, o Gavėjas priima pasirašydami TP remonto priėmimo–perdavimo aktą .
2.15. Tiekėjas po TP remonto privalo grąžinti Gavėjui pakeistas dalis ir agregatus, t.y. variklį, pavarų dėžes, paskirstymo dėžes, priekinius, tarpinius ir galinius tiltus, starterius, generatorius ir kt. (Gavėjui pareikalavus).
III. GARANTIJA

            3.1. Tiekėjas TP remonto darbams suteikia 6 (šešių) mėnesių garantiją, dažymo darbams 12 (dvylikos) mėnesių garantiją. Kokybės garantijos terminas pradedamas skaičiuoti nuo suteiktų remonto paslaugų priėmimo–perdavimo akto pasirašymo dienos.
           3.2. Jei per garantinį laikotarpį, nesant Gavėjo kaltės, atsiranda gedimai, Tiekėjas įsipareigoja nemokamai pašalinti trūkumus ne vėliau kaip per 30 darbo dienų.

